title: A Tanács irányelve (1989. június 20.) a nyerstejnek a 85/397/EGK irányelv A. mellékletében meghatározott fagyáspontja ellenőrzésének végrehajtására vonatkozó részletes eljárások létrehozásáról

text:
Fontos jogi nyilatkozat

|

31989L0384

Hivatalos Lap L 181 , 28/06/1989 o. 0050 - 0050 finn különkiadás fejezet 3 kötet 29 o. 0189  svéd különkiadás fejezet 3 kötet 29 o. 0189

		A Tanács irányelve(1989. június 20.)a nyerstejnek a 85/397/EGK irányelv A. mellékletében meghatározott fagyáspontja ellenőrzésének végrehajtására vonatkozó részletes eljárások létrehozásáról(89/384/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a 3768/85/EGK rendelettel [1] módosított, a hőkezelt tej Közösségen belüli kereskedelmét érintő köz- és állat-egészségügyi problémákról szóló, 1985. augusztus 5-i 85/397/EGK tanácsi irányelvre [2] és különösen annak 11. cikke (6) bekezdésére,tekintettel a Bizottság javaslatára,mivel a 85/397/EGK irányelv A. melléklete VI. fejezetének D. pontja felsorolja azokat a szabványokat, amelyeket be kell tartani a nyerstej hőkezelő létesítménybe, illetve tejgyűjtő vagy standardizáló központba történő kerülésekor;mivel a begyűjtésbeli különbségekre figyelemmel rendelkezni kell arról, hogy az említett követelmény egységes alkalmazásának biztosítása érdekében a fagyáspont ellenőrzését melyik szakaszban kell elvégezni,ELFOGADTA EZT AZ IRÁNYELVET:1. cikkA tagállamok biztosítják, hogy a nyerstej fagyáspontjának a 85/397/EGK irányelv A. melléklete VI. fejezetének D. pontjában meghatározott ellenőrzését az alábbi részletes eljárással összhangban végezzék:1. Az egyes gazdaságok által termelt nyerstejet véletlenszerű mintavétel útján rendszeresen ellenőrizni kell.Amennyiben a gazdaságból közvetlenül a hőkezelő létesítménybe szállítják a tejet, a mintavételt akkor kell elvégezni, amikor a tejet begyűjtik a tejtermelő gazdaságból, amennyiben gondoskodtak arról, hogy a szállítás során ne hamisíthassák meg a tejet vagy amennyiben a tejet maga a gazdálkodó adja le, amikor azt a hőkezelő létesítményben leadják.Amennyiben az ellenőrzések eredményei azt a gyanút keltik az illetékes hatóságban, hogy a tejet vizezik, akkor hiteles mintát vesznek a gazdaságban. A hiteles minta olyan minta, amely reprezentál egy teljesen ellenőrzött reggeli vagy esti fejést, amelyre az előző fejés után legalább tizenegy, de nem több, mint tizenhárom órával kerül sor.Amennyiben több tejtermelő gazdaságból szállítanak be tejet, a mintavételt elegendő csak akkor elvégezni, amikor a nyerstej bekerül a hőkezelő létesítménybe, illetve a tejgyűjtő vagy a standardizáló központba, annak ellenére, hogy az egyes gazdaságokban helyi ellenőrzést is végeztek.Amennyiben az ellenőrzés eredménye azt mutatja, hogy a tej nem felel meg a 85/397/EGK irányelv A. melléklete VI. fejezetének D. pontjában megállapított szabványoknak, mintát kell venni valamennyi, a vizsgált nyerstej begyűjtése során érintett tejtermelő gazdaságból.Szükség esetén az illetékes hatóság az 1. bekezdés harmadik albekezdése értelmében hiteles mintákat vesz.2. Amennyiben az ellenőrzések eredménye kizárja a vizezés gyanúját, a nyerstejet hőkezelt tej készítésére alkalmasnak minősítik.2. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1990. július 1-jéig megfeleljenek.3. cikkEnnek az irányelvnek a tagállamok a címzettjei.Kelt Luxembourgban, 1989. június 20-án.a Tanács részérőlaz elnökC. Romero Herrera[1] HL L 362., 1985.12.31., 8. o.[2] HL L 226., 1985.8.24., 13. o.--------------------------------------------------


title: A Tanács irányelve (1979. július 24.) a takarmánynövény-vetőmag forgalmazásáról szóló 66/401/EGK, a gabonavetőmag forgalmazásáról szóló 66/402/EGK, a zöldségvetőmag forgalmazásáról szóló 70/458/EGK és a mezőgazdasági növényfajok közös fajtajegyzékéről szóló 70/457/EGK irányelv módosításáról

text:
Fontos jogi nyilatkozat

|

31979L0692

Hivatalos Lap L 205 , 13/08/1979 o. 0001 - 0004 görög különkiadás: fejezet 03 kötet 26 o. 0049  spanyol különkiadás fejezet 03 kötet 16 o. 0202  portugál különkiadás fejezet 03 kötet 16 o. 0202  finn különkiadás fejezet 3 kötet 11 o. 0068  svéd különkiadás fejezet 3 kötet 11 o. 0068

		A Tanács irányelve(1979. július 24.)a takarmánynövény-vetőmag forgalmazásáról szóló 66/401/EGK, a gabonavetőmag forgalmazásáról szóló 66/402/EGK, a zöldségvetőmag forgalmazásáról szóló 70/458/EGK és a mezőgazdasági növényfajok közös fajtajegyzékéről szóló 70/457/EGK irányelv módosításáról(79/692/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. és 100. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel az alábbiakban felsorolt okok miatt a vetőmagvak és szaporítóanyagok forgalmazásáról szóló egyes irányelveket módosítani kell;mivel a takarmánynövény-vetőmagvak esetében egyes, vetőmagvizsgálattal kapcsolatos feltételeket enyhíteni kell a Közösség azon területei tekintetében, ahol az igen kedvező ökológiai feltételek biztosítják a megállapított vonatkozó közösségi szabványoknak való megfelelést;mivel a takarmányozási céllal termesztett rozs vetőmagja esetében engedélyezni kell a rozsvetőmagra vonatkozó közösségi szabványok ideiglenes enyhítését a Közösség bizonyos régióiban e termékek vonatkozásában fennálló ideiglenes nehézségek legyőzése érdekében;mivel a gabonavetőmag esetében az egyes kártékony szervezetek hatásának csökkentésére újabban kikísérletezett módszerek igazolni látszanak a különböző gabonafajták vetőmagkeverékei elismerésének indokoltságát, feltéve hogy olyan elővigyázatossági intézkedések történnek, amelyek garantálják, hogy a vetőmag, illetve a végtermék minőségét ez ne befolyásolja;mivel a mezőgazdasági növényfajok közös fajtajegyzékrendszerei működésének javítása érdekében a fajták nemzeti szintű elismerésére, a fajták nevére, illetve a tagállamok közötti információcserére vonatkozó egyes rendelkezéseket a nemzetközileg elfogadott szabályokhoz kell igazítani, és a különböző tagállamokban elismert fajtákhoz tartozó vetőmagvak szabad forgalmazására vonatkozó szabályokat – a fajták tekintetében – legalább egyes fajokat illetően szigorítani kell;mivel a zöldségvetőmag forgalmazására és a mezőgazdasági növényfajok közös fajtajegyzékére vonatkozó rendelkezések előírják, hogy a harmadik országok fajtákra vonatkozó intézkedéseinek egyenértékűségét 1977. július 1-je után már nem lehet nemzeti szinten megállapítani; mivel egyes, az egyenértékűségre vonatkozó, közösségi szinten elfogadott határozatok csak 1978. július 1-től léptek hatályba; mivel ezért az egyenértékűség nemzeti szinten történő megállapítására előírt időtartamot egy évvel meg kell hosszabbítani annak érdekében, hogy az kiterjedjen az 1977. július 1-je után a közösségi határozatok meghozataláig fenntartott hagyományos kereskedelmi formákra,ELFOGADTA EZT AZ IRÁNYELVET:1. cikkA legutóbb a 79/641/EGK irányelvvel [4] módosított, a takarmánynövény-vetőmag forgalmazásáról szóló, 1966. június 14-i 66/401/EGK tanácsi irányelv 2. cikke [5] a következő bekezdéssel egészül ki:"(1c) A tagállamok számára a 21. cikkben megállapított eljárásnak megfelelően engedélyezhető, hogy egy adott tagállam termelése tekintetében egy vagy több érintett fajtára vonatkozóan eltekintsenek a II. melléklet 1. szakasza 2. pontja B. bekezdésének (1) albekezdésében található feltétel alkalmazásától, amennyiben az ökológiai körülmények és a korábbi tapasztalatok alapján feltételezhető, hogy a II. melléklet 1. szakaszának 2. pontjában található táblázat 13. oszlopában megállapított szabványok követelményei teljesülnek."2. cikkA legutóbb a 79/641/EGK irányelvvel módosított, a gabonavetőmag forgalmazásáról szóló, 1966. június 14-i 66/402/EGK tanácsi irányelv [6] a következőképpen módosul:1. A 2. cikk a következő bekezdéssel egészül ki:"(1c) 1982. június 30-ig a tagállamok számára a 21. cikkben megállapított eljárásnak megfelelően engedélyezhető, hogy engedélyt adjanak olyan, elsősorban takarmányozási célra szánt meghatározott rozsfajták vetőmagjának forgalmazására, amelyek nem felelnek meg:- a II. mellékletben a csírázásra vonatkozóan,- a II. melléklet (2) bekezdése "A" táblázatának 6. oszlopában az elit vetőmagra vonatkozóan megállapított feltételeknek."2. A 13. cikk a következő első bekezdéssel egészül ki:"(1) A tagállamok engedélyezhetik valamely gabonafaj vetőmagjának különböző fajtájú vetőmagvak meghatározott keveréke formájában történő forgalmazását, amennyiben a tudományos vagy műszaki ismeretek azt mutatják, hogy ezek a keverékek egyes kártékony szervezetek terjedését különösen hatékonyan gátolják, és amennyiben a keverék összetevői összekeverésük előtt is megfelelnek a rájuk vonatkozó forgalmazási szabályoknak."3. A 13. cikk (1) bekezdésének számozása (2) bekezdésre, a (2) bekezdés számozása pedig (3) bekezdésre változik.4. A IV. melléklet A. bekezdésének b) pontja a következő ponttal egészül ki:"8. "Forgalmazásra engedélyezve kizárólag…-ban" (az érintett tagállam megnevezése)."3. cikkA legutóbb a 78/55/EGK irányelvvel [7] módosított, a mezőgazdasági növényfajok közös fajtajegyzékéről szóló, 1970. szeptember 29-i 70/457/EGK tanácsi irányelv [8] a következőképpen módosul:1. Az 5. cikk (1) bekezdésének helyébe a következő rendelkezés lép:"(1) Egy fajta akkor tekinthető megkülönböztethetőnek, ha egy vagy több fontos jellemzője tekintetében egyértelműen megkülönböztethető a Közösségben ismert minden más fajtától, függetlenül attól, hogy annak az eredeti változatnak, amelyből kialakult, milyen az eredete, mesterséges vagy természetes.A fajta jellemzőinek pontosan felismerhetőknek és meghatározhatóknak kell lenniük.A Közösségben ismert fajtának minősül minden olyan fajta, amely az értékelendő fajta elismertetése iránti kérelem megfelelő benyújtásának időpontjában- akár a mezőgazdasági növényfajok közös fajtajegyzékében, akár a zöldségfajok fajtajegyzékében szerepel,- vagy anélkül, hogy e jegyzékek bármelyikében szerepelne, a kérdéses tagállamban vagy egy másik tagállamban – minősítés és forgalmazás céljából, vagy más ország számára történő minősítés céljából – már elismerést nyert, vagy elismerése iránt kérelmet terjesztettek be,kivéve ha az értékelendő fajta elismerése iránt beterjesztett kérelem elbírálását megelőzően a fent említett feltételek már nem teljesülnek minden érintett tagállamban."2. A 7. cikk (1) bekezdése a következő rendelkezéssel egészül ki:"A megkülönböztethetőség megállapításának érdekében végzett fajtakísérlet kiterjed legalább azokra a rendelkezésre álló összehasonlítható fajtákra, amelyek az 5. cikk (1) bekezdése értelmében a Közösségben ismert fajtának minősülnek. A 9. cikk alkalmazása céljából a kísérletet más rendelkezésre álló összehasonlítható fajtára is ki kell terjeszteni."3. A 9. cikk (3) bekezdése helyébe a következő rendelkezés lép:"(3) A tagállamok a rendelkezésre álló információkat figyelembe véve azt is biztosítják, hogy az a fajta, amely nem különböztethető meg egyértelműen:- a kérdéses tagállamban vagy más tagállamban már korábban elismert fajtától, vagy- egy olyan másik fajtától, amelyet a megkülönböztethetőségre, állandóságra és egyneműségre vonatkozóan ezen irányelv szabályaival összhangban már értékeltek, de nem minősül az 5. cikk (1) bekezdése értelmében a Közösségben ismert fajtának,az adott fajta nevét viselje. Ez a rendelkezés nem alkalmazható abban az esetben, ha az adott fajta neve a kérdéses fajtát illetően nagy valószínűséggel megtévesztő lenne vagy zavart keltene, illetve ha a kérdéses tagállam fajtanevekre irányadó valamennyi rendelkezése szerint más tények megakadályozzák az ilyen név használatát, vagy ha harmadik személyek joga akadályozza a kérdéses fajtára vonatkozóan az adott név szabad használatát."4. A 9. cikk (3) bekezdésének számozása (4) bekezdésre változik.5. A 10. cikk (1) bekezdésének helyébe a következő rendelkezés lép:"(1) A fajtaelismerés iránti kérelemről, annak visszavonásáról, a fajtajegyzékbe történő minden bejegyzésről, valamint az abban történő minden módosításról haladéktalanul értesíteni kell a többi tagállamot és a Bizottságot."6. A 12. cikk után a szöveg a következő cikkel egészül ki:"12a. cikk(1) A tagállamok biztosítják, hogy egy fajta elismerése után felmerülő, a fajta megkülönböztethetőségének vagy nevének az elismerés alkalmával történő megítélésével kapcsolatos kétségek tisztázása megtörténjen.(2) Amennyiben egy fajta elismerését követően megállapítást nyer, hogy az 5. cikk szerinti megkülönböztethetőségre vonatkozó feltétel az elismerés időpontjában nem teljesült, az elismerés helyébe az ezen irányelvnek megfelelő másik határozat vagy szükség esetén visszavonó határozat lép.A fent említett másik határozat nyomán a fajta az eredeti elismerés időpontjáig visszaható hatállyal nem tekinthető az 5. cikk (1) bekezdése értelmében a Közösségben ismert fajtának.(3) Amennyiben egy fajta elismerését követően megállapítást nyer, hogy annak neve a 9. cikk értelmében a fajta elismerésének időpontjában nem volt elfogadható, a nevet oly módon kell kiigazítani, hogy az ennek az irányelvnek megfeleljen. A tagállamok engedélyezhetik a korábbi név kiegészítő névként történő ideiglenes használatát. A korábbi név kiegészítő névként történő használatának részletes szabályait a 23. cikk szerinti eljárással összhangban lehet megállapítani."7. A 15. cikk (2) bekezdése a következő rendelkezéssel egészül ki:"Csak a fent említett időtartam lejárta előtt négy hónappal benyújtott kérelmek vehetők figyelembe."8. A 15. cikk (5) bekezdése a következő rendelkezéssel egészül ki:"A Beta vulgaris L. és a Solanum tuberosum L. esetében ezt a feltételt minden év december 31-ével teljesítettnek kell tekinteni azon fajtákat illetően, amelyekre vonatkozóan a 10. cikk (1) és (2) bekezdése szerinti értesítések 4 hónappal a fenti időpont előtt megtörténtek, kivéve ha egy tagállam arról tájékoztatja a Bizottságot vagy tesz nyilatkozatot a Vetőmagvak és Szaporítóanyagok Állandó Bizottságának, hogy nem kíván a 2. cikk szerinti kérelem beterjesztésétől eltekinteni. A Bizottság javaslata alapján eljárva a Tanács dönt arról, hogy ezeket a rendelkezéseket más fajokra is alkalmazni kell-e."9. A 21. cikk (2) bekezdésében az "1977. június 30-a" szövegrész helyébe az "1978. június 30-a" szövegrész lép.4. cikkA legutóbb a 79/641/EGK irányelvvel módosított, a zöldségvetőmag forgalmazásáról szóló, 1970. szeptember 29-i 70/458/EGK tanácsi irányelv 32. cikkének (2) bekezdésében [9] az "1977. június 30-a" szövegrész helyébe az "1978. június 30-a" szövegrész lép.5. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelv:- 1. és 2. cikkének 1980. január 1-jei hatállyal,- a 3. cikk (9) bekezdésének és a 4. cikknek 1977. július 1-jei hatállyal,- ezen irányelv egyéb rendelkezéseinek 1982. július 1-jei hatállyal megfeleljenek.6. cikkEnnek az irányelvnek a tagállamok a címzettjei.Kelt Brüsszelben, 1979. július 24-én.a Tanács részérőlaz elnökJ. Gibbons[1] HL C 174., 1978.7.21., 8. o.[2] HL C 239., 1978.10.9., 54. o.[3] HL C 114., 1979.4.7., 26. o.[4] HL L 183., 1979.7.19., 13. o.[5] HL 125., 1966.7.11., 2298/66. o.[6] HL 125., 1966.7.11., 2309/66. o.[7] HL L 16., 1978.1.20., 23. o.[8] HL L 225., 1970.10.12., 1. o.[9] HL L 225., 1970.10.12., 7. o.--------------------------------------------------